Nåch a por vageebliche Vasuach, is's schliasslich aner Hond voi Pongauer Åipenvareihsmidliader 1875 glunga, dé Klomm zan aufschliassen. Im Laaff voh d' Orwaten is éaner åwer as Göid ausgonga. Da Firscht Johann II voh und zua Liachtenstoah, der im benåchbaten Grossorl a Jågdwirtschåft betriem håd, håd mid'ner Spénden voh 600 Guiden ausghoifen und so håd d' Daschliassung 1876 voiéndt wern kénna. Seidher hoasst d' Klomm (nåch'm Firscht bnonnt) Liachtenstoahklomm.